[image: ]

Пресклипинг на тема: „Здравеопазване”

Съдържание
18.01.2026
Проф. Радка Аргирова: Грипът докара бързи пневмонии	1
17.01.2026
Ваня Григорова: Гневът на хората свали правителството, но България остана без бюджет	2
Проф. Радка Аргирова: Този нов вариант на грипа води до много бързо развиващи се пневмонии	3
„Темата на NOVA” в аванс: Деца раждат деца	4
Стресът: Срив на имунната система и активиране на вирусите	4


[bookmark: _Hlk166342452][bookmark: _Hlk173591403]18.01.2026

НАЦИОНАЛНИ ВЕСТНИЦИ

Телеграф стр.7
Цвета ДИЛОВА
За нов субвариант на грипа предупреди вирусологът проф. Радка Аргирова.
Тя подчерта, че при него „вирусът по-лесно навлиза и обхваща по-голям брой клетки“, като специфичното е, че той „напада не само клетките на горните дихателни пътища, но и малко по-надолу - белите дробове и алвеолите“. Именно това е причината за необичайно бързото развитие на пневмонии.
Пред NOVA проф. Аргирова обясни, че всеки симптом като суха кашлица, температура или болки в ставите „трябва да ни бъде една червена лампичка, че може би сме заразени с грип“. Тя е категорична, че самоизолацията за 3-4 дни е задължителна, а ключът към успешното справяне е ранното лечение. „До третия ден би било възможно напълно да бъде пресечена тази инфекция“, поясни тя, допълвайки, че след този срок често започва отключването на усложненията.
Ваксина
Въпреки че актуалният субвариант е изолиран в САЩ едва през юли и не е включен в тазгодишната ваксина, вирусологът успокои, че тя остава ефективна. „Антителата, които се изработват срещу вече установената формула, се оказват около 75% ефективни и срещу новия вариант“, сподели тя. Проф. Аргирова препоръча антивирусните препарати да се приемат и профилактично от останалите членове на домакинството, тъй като те имат директно действие върху компонентите на вируса.
Относно рисковите групи, тя посочи не само възрастните с хронични заболявания, но и децата и юношите, на около 7-16 г., които са основни разпространители. За финал вирусологът коментира и първите случаи на чикунгуня у нас, определяйки ги като симптом за глобалното затопляне. „Това е признак, който е много съществен за климатичните промени в света“, каза тя и призова колегите си лекари винаги „да се мисли за това“, за да не остават подобни заболявания недиагностицирани.
Самоизолация
Според вирусолога ранното започване на антивирусно лечение и самоизолацията са ключови за предотвратяване на тежки усложнения.

БНТ Денят започва... с Георги Любенов
Независимият общински съветник в Столичния общински съвет и лидер на "Солидарна България" Ваня Григорова коментира в студиото на "Денят започва с Георги Любенов" националната и местната политика, като постави остри въпроси за липсата на бюджет, еврозоната, ролята на президента Румен Радев и задълбочаващата се криза със сметопочистването в София. 
Според Григорова най-големият положителен ефект от падането на правителството е, че е бил чут общественият гняв: "Безспорно най-големият плюс е, че се чу гневът на хората – че те не искат повече да стоят тихо и кротко и да понасят наглостта на властта." 
Тя посочи като ключов пример отказа от провеждане на референдум за влизането на България в еврозоната: "За мен най-голямата наглост беше пренебрегването на правото на гражданите да кажат искат или не искат да влязат в еврозоната." 
Наред с това обаче, Григорова подчерта и тежкия минус от политическата нестабилност: "Правителството не трябваше да пада в този момент, защото сега сме без бюджет. А една държава не може да функционира без бюджет." 
Според общинския съветник липсата на държавен бюджет вече има реални последици, особено за здравеопазването: "Общинските болници няма да могат да си плащат дори заплатите на лекарите и медицинските сестри." Като конкретен пример тя посочи Втора градска болница: "Миналата седмица постъпи писмо от Втора градска с искане за заем от 3 милиона лева, за да могат да платят заплатите дори за януари." 
По думите ѝ същият проблем засяга и други общински, както и част от държавните болници, особено след връщането на лимитите от НЗОК: "Това забавяне на приходите е за сметка на развитието и функционирането на болниците – общинските и държавните. Частните нямат този проблем." 
Ваня Григорова смята, че президентът Румен Радев по-скоро ще излезе на политическия терен: "Смятам, че по-скоро господин Радев ще вземе участие в реалната политика, защото президентството по дефиниция няма реална власт." 
Тя защити активната роля на президента като изразител на общественото недоволство: "Президентът не трябва да е пуделче, което само се показва по телевизията. Някой трябва да изразява недоволството на гражданите." По думите ѝ евентуална партия около президента трябва ясно да има социален и солидарен профил. 
Григорова беше категорична, че кризата със сметопочистването в София е предвидима и управленски провал: "Този момент назря още през октомври, но не беше обявено бедствено положение." Тя обвини кмета Васил Терзиев в липса на реален план: "Чуваме за план А, план Б, план С, но ние не ги виждаме и не ги усещаме." Според нея управлението на столицата е пиар, а не реално управление. 
Григорова остро разкритикува удължаването на договори с фирма "Титан": "Договорите се удължават незаконно и на цени от 209 лева, при положение че общината беше заложила 166,67 лева." По думите ѝ в някои зони цената стига до 285 лева: "Това е почти двойно над цената, която кметът обеща, че няма да надвишава." 
Според Ваня Григорова, кризите – национални и местни, са резултат от липса на последователност, прозрачност и реална политическа воля.

Нова телевизия Събуди се
В разгара на зимния сезон областите Варна и Добрич вече обявиха грипна епидемия, а още пет са на прага на това решение. Според специалистите постепенното преминаване на инфекцията от област в област помага на здравната система да не се „задъхва“, както в Западна Европа. 
В студиото на „Събуди се“ вирусологът проф. Радка Аргирова обясни, че се сблъскваме с нов субвариант на грипа. Тя подчерта, че при него „вирусът по-лесно навлиза и обхваща по-голям брой клетки“, като специфичното е, че той „напада не само клетките на горните дихателни пътища, но и малко по-надолу - белите дробове и алвеолите“. Именно това е причината за необичайно бързото развитие на пневмонии. 
Проф. Аргирова предупреди, че всеки симптом като суха кашлица, температура или болки в ставите „трябва да ни бъде една червена лампичка, че може би сме заразени с грип“. Тя е категорична, че самоизолацията за 3-4 дни е задължителна, а ключът към успешното справяне е ранното лечение. 
„До третия ден би било възможно напълно да бъде пресечена тази инфекция“, поясни тя, допълвайки, че след този срок често започва отключването на усложненията. Въпреки че актуалният субвариант е изолиран в САЩ едва през юли и не е включен в тазгодишната ваксина, вирусологът успокои, че тя остава ефективна. „Антителата, които се изработват срещу вече установената формула, се оказват около 75% ефективни и срещу новия вариант“, сподели тя. 
Проф. Аргирова препоръча антивирусните препарати да се приемат и профилактично от останалите членове на домакинството, тъй като те имат директно действие върху компонентите на вируса. Относно рисковите групи, тя посочи не само възрастните с хронични заболявания, но и децата и юношите, на около 7-16 г., които са основни разпространители. 
За финал вирусологът коментира и първите случаи на чикунгуня у нас, определяйки ги като симптом за глобалното затопляне. „Това е признак, който е много съществен за климатичните промени в света“, каза тя и призова колегите си лекари винаги „да се мисли за това“, за да не остават подобни заболявания недиагностицирани.

Нова телевизия Събуди се
Над 33 000 деца в България са станали майки само през последните 10 години. В официалната статистика попадат и момичета едва на 11 години. Разтърсващите истории за преждевременно порастване, принуда и майчинство вместо детство са във фокуса тази събота в „Темата на NOVA”. Обществото често повтаря, че мястото на децата е в училище. Реалността обаче показва, че някои 13–15-годишни момичета могат да бъдат срещнати не само в паркове и молове, а и в родилните отделения. Данните на Държавната агенция за закрила на детето показват тревожни нива в Сливен и в области като Пазарджик, Стара Загора, Монтана, Кюстендил и Пловдив. Най-драстичният ръст е във възрастовата група между 14 и 18 години. Експертите подчертават, че проблемът не е в децата, а в семейната среда, традициите, културните нагласи и липсата на подкрепа.

НАЦИОНАЛНИ РАДИА

БНР Закуска на тревата
Януари е месецът, в който опасността да се простудим или да се разболеем от остра вирусна инфекция и грип нараства.
В рубриката "Минути за здраве" припомняме някои от средствата, с които можем да подпомогнем организма в студеното време с проф. д-р Вергиния Георгиева от Центъра по природна медицина и гладолечение.
Проф. Георгиева, проветряването на помещенията и влажността на въздуха влияят ли върху оцеляването на вирусите?
"Да, категорично. През зимата хората често се затварят вкъщи и забравят да проветряват, а това създава благоприятна среда за вирусите. Ежедневното проветряване – поне по 5–6 минути, а при възможност и повече – осигурява добра аерация и намалява възможността вирусите да се развиват и задържат във въздуха."
Как да поддържаме добра терморегулация през зимата чрез облеклото?
"Няма да кажа нищо неизвестно, но е важно да си го припомним. Задължителни са топлите вълнени шалове, шапки, ръкавици и чорапи, особено при децата. Това е от значение за периферната нервна система и доброто кръвооросяване на ръцете и краката. Термопанталоните също помагат за поддържане на телесната температура и правилната циркулация."
Какво още можем да направим за по-добра адаптация на организма към студа?
"Препоръчвам, ако е възможно, поне 2–3 пъти седмично сауна или парна баня. Те подобряват терморегулацията и кръвооросяването на най-малките капиляри. За хората без такава възможност – контрастни душове сутрин и вечер. Те подпомагат кръвообращението, отварянето на порите и изхвърлянето на токсини, което е част от естествената защита на организма срещу вируси и бактерии."
Каква е ролята на храненето и хидратацията през зимата?
"През зимата не ни се пие много вода, но нуждата от течности остава. Препоръчвам топли супи и чайове по няколко пъти на ден – около 4–5 пъти по 150–200 мл. Добрата хидратация е изключително важна, защото при недостиг на течности клетките не функционират оптимално.
Супите могат да бъдат съвсем прости – картофена, зеленчукова, със зеленолистни зеленчуци. Най-добре е да са домашно приготвени."
Необходим ли е по-висок прием на белтъчини през зимата?
"Да, защото клетъчните структури са изградени основно от протеини. Подходящи източници са ядките и семената – орехи, бадеми, фъстъци, както и пиле, риба, яйца от сигурни източници. Маслините, маслиновият пастет и авокадото също са отличен избор – те съдържат полезни мазнини и протеини. Комбинацията от препечена филийка с маслини и авокадо, заедно с топла супа, е много добра подкрепа за организма през зимата."
Как можем да подпомогнем организма, ако вече сме се разболели?
"Освен назначените от лекар медикаменти, в самото начало на вирусната инфекция препоръчвам много топли чайове и супи. Българските билки са изключително ценни - мащерка при кашлица, ружа, жълт кантарион. Най-мек и противовъзпалителен ефект имат липата и лайката.
Чаят може да се комбинира със сока на половин лимон и една–две лъжици мед. Медът дава енергия и подпомага възстановяването. Добре е човек да остане няколко дни на легло, да не излиза в студено време и да не разпространява инфекцията."
Какви храни са подходящи по време на боледуване?
"Цитрусови плодове, ябълки - по една - две на ден, тиква. Ябълките подпомагат храносмилането и са подходящи както за деца, така и за възрастни. Не препоръчвам тежки и сложни ястия - организмът не бива да се натоварва допълнително, докато се бори с вируса."
Вашите основни съвети за зимните месеци?
"Много течности, подходящо облекло, без пренатоварване и излишен стрес. Стресът води до срив на имунната система, което улеснява активирането на вирусите. Леко хранене, сокове, смутита, фрешове, достатъчен прием на витамин C - чрез храна или добавки, както и мултивитамини."

